**Шешендік өнер**

**Жанар Жаппарова,**

*Махамбет Өтемісұлы атындағы оқушылар*

*сарайының қосымша білім беру педагогі*

*Астана қаласы.*

[*Тілдің бояуы бозарып, қыры сынбауы керек.*](https://oilar.kz/quote/174)

[*Ғабит Мүсірепов*](https://oilar.kz/author/120/-)

Шешендік нaқылдар мeн толғaулар — ділмарлaр ата — бабалaрымыздың алтыннaн соққaн сөз сарaйы, тіл маржaны, aқыл — ойдың дариясы, қасиетті ата — бабамыздың келер ұрпаққа aйтып кeткен кір шaлмас ғұмырлық өсиеті.

Келер ұрпаққа берілетін тәрбие ұлт тілі арқылы, ұлттық негізде жүзеге асуы тиіс. Өйткені тіл тазалығы бар жерде – ұлт тазалығы үстемдік құрмақ. Ұлттық тәрбиенің негізі де тілден басталады. Сондықтан мектептердегі негізгі міндет тілді дамыту. «Ақылдың көзі- аталы сөз» деп ұққан халқымыз сөйлей білуді де үлкен өнер деп санаған. Тіл – ойды жеткізудің үлкен құралы. Дана көз қарияларымыздың шешендік сөздері мен би-шешендеріміздің өсиеттерін, сабақта тиімді пайдалана білуіміз керек. Шешендік сөздер, бүгінгі күнге керекті таптырмас құнды дүниеге жатады. Қазіргі оқулықтар дамыта оқыту технологиясы негізінде жазылған. Сондықтан әрбір пән мұғалімі «Сыни тұрғыдан ойлау» технологиясындағы сабақтың құрылымын, әдіснамалық негіздерін толық меңгеріп, өз іс - тәжірибесінде шешендік өнерді шығармашылық пен қолдана білуі арқылы мол нәтижеге қол жеткізеді. Сапалы білім негізі – жан-жақты ақпараттық материал­дар­ды, көрнекі құралдар мен ұтым­ды технологияларды, тиімді әдіс-тәсілдерді пайдалана отырып, білім алушыға кітаптан таба ал­майтын білім беру. «Мұғалім әдісті көп білуге тырысу керек, оларды өзіне сүйеніш қолғабыс нәрсе есебінде қолдану керек», - деген Ахмет Байтұрсынұлы. Көптеген жаңашыл әдістемелермен танысып, талдап, өзіме қолайлысын, оқушыларға тиімдісін алып қолдану арқылы оқышыға сапалы білім бере аламыз. Тиімді технологиялар: «Түсіндіре оза оқу» , «Дамыта оқыту», «Ақпаратты оқыту», «Тірек сигналы арқылы оқыту», « Көрнекілік технологиясы» , «Зерттеу технологиясы», « Сын тұрғысынан ойлау». «Сабақ беру – үйреншікті жай ғана шеберлік емес, ол жаңадан жаңаны табатын өнер», - деген М.Шаханов Оқыту мен үйретудің моделі:қызығушылықты ояту, мағынаны тану, ой толғаныс -бұл сабақтағы аса қажетті мәнді, маңызды әрекет болып табылады. Осы сабақ кезінде үйренуші не үйренгенін саралап, салмақтап, оны қандай жағдайда, қалай қолдану керектігін ой елегінен өткізеді. Белсенді түрде өзінің білім үйрену жолына қайта қарап, өзгерістер енгізеді. Сыни тұрғыдан ойлаудың мақсаты – қазақ тілі мен әдебиеті сабақтарында оқушылардың кез-келген мазмұн түсінікке сыни тұрғыдан қарап, екі ұйғарым бір пікірдің біреуін таңдауға, сапалы шешім қабылдауға сабақтарда үйрету. Технологияның тиімді элементтерін қолдану, оқулықтағы тапсырмаларды өмірмен байланыстырып беру, нақыл сөздер, шешендік сөздерді нақтылай ұсыну.

Қазақ тілін меңгеру барысында ұлттық дүниетанымды кеңейтіп, халықтың аса құнды байлықтарын танып-білу арқылы танымдық құзіреттілікті қалыптастыру іске асырылады. Қазақ тілі мен әдебиеті сабағында тілдік қатынас құралды дұрыс пайдалануда шешендер өмірінен үлгі ете отырып, Жаңа Қазақстанның болашағы жастардың қолында екенін мақсат ету. Қазіргі кезде өзге ұлт сыныптарына қазақ тілін оқытуда жаңа технологиялық әдістерді қолдана отырып, сапалы білім беру. Олардың ойлау, есте сақтау, көру қабілеттерін жетілдіре отырып, оны танымдық күшін қалыптастыруға жағдай жасау, оқытушының жеке басының интелектісін, оқу әрекетін, өтетін тақырып мазмұнын аша білу. Білім негізінен пән арқылы берілгендіктен, әр пәнді заман талабына сай өз деңгейінде игерту, қай кезде болмасын ең маңызды мәселе болып келгені даусыз. Әрине, терең білім де, материалдың игеруге қолайлылығы да, оқулық деңгейімен шектелу де мүлде нәтижесіз болды деп айтуға болмайды. Қазақ тілін меңгертуде білім беру сапасын дамытудың басты бағдарларының бірі - оқушылардың білімділік деңгейін бағалау технологиясын жаңашаландыру. Оқушылардың білімін бағалау мәселесі өзекті тақырып ретінде көп зерттеліп нәтижесін көрсетіп келеледі.

**Сабақты өткізуде  мұғалім ескеруі  қажет қағида:**

* сабақтың  мақсаты мен күтілетін  нәтиже анық болу керек;
* тілдік төрт дағдыны  (оқылым, тыңдалым, жазылым, айтылым) дамыту;
* белсенді  оқыту  түрлерін  қолдану арқылы оқушы қажеттілігін арттыру;
* мұғалім  мен  оқушы  арасындағы кері байланыс;
* оқу  жетістігін  критериалды жүйе  арқылы бағалау.

**Нәтижесінде оқушылардың бойынан мынадай өзгерістер байқалды:**

* Ынтымақтастыққа үйренеді;
* Жеке, жұппен, топпен жұмыс істеуге үйренеді;
* Өз ойларын еркін жеткізуге үйренеді;
* Өзіне өзі баға беруге, сыныптастарын бағалауға үйренеді;
* Бірін-бірі тыңдауға, талдауға, салыстыруға, сабақты қорытындылауға, қорғауға үйренеді.

Қорыта келе, ата-бабамыз қалдырған асыл мұраны қолданғанда, біздің көздеген мақсатымыз – болашақ ұрпақты еңбекке, адамгершілікке, имандылыққа, инабаттылыққа тәрбиелеу, ойлау қабілеттерін дамыту. Біздің міндетіміз – мемлекеттік тілдің мерейін үстем етіп, аясын кеңейтіп, мемлекеттік тілімізді өрге бастырып, тіл дәрежесін көтеру. Қазіргі заманғы білім беру: даму тенденциялары және қазақ тілі мен әдебиетін оқытудың заманауи» үрдістерін терең әрбір ұстаз меңгере білсе біз мықты, елдің қатарында өз білімімізді көрсете аламыз. Осындай жұмыс барысында жаңашыл мұғалімдердің тәжірибесіне сүйене отырып сабақты түрлі іскерлік ойындар, жарыстар түрінде, пәнаралық байланыс түрінде, көрнекіліктермен, дидактикалық материалдар пайдалана отырып өтсек, балалар қызығатын болды. Олай болса, ертеңгі ұрпағымыздың болашағы өз қолымызды,жанымызды аямай еңбек ете білейік ұстаздар!

**Пайдаланылған әдебиеттер:**

1. Қазақстан Республикасының «Білім» туралы Заңы.
2. Қазақстан Республикасы білім беруді дамытудың 2011-2020 жылдарға арналған мемлекеттік бағдарламасы. - Астана, 2010.
3. М.Құбашева...Жаңа ақпараттық технологиялармен оқыту.// Информатика негіздері. 2010 - №5. - 6 б.
4. Бітібаева Қ. Әдебиетті тереңдетіп оқыту. – Алматы. «Мектеп», 2003.